06/07/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 22 de xuño de 2015, da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello da Coruña (Expte. IN407A 2015/108-1)

Resolución do 22 de xuño de 2015, da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello de A Coruña (Expte. IN407A 2015/108-1) Expediente: IN407A 2015/108-1. Promotor: Unión Fenosa Distribución, S. A. Denominación da instalación: alimentación MTS rúa José María Rivera Corral, n.º 6 (fábrica Estrella Galicia). Concello: A Coruña. FEITOS 1. O 07/04/2015 Unión Fenosa Distribución, S. A. solicitou a autorización administrativa previa e a autorización administrativa de construción do proxecto de execución da instalación de distribución eléctrica indicada.2. O proxecto someteuse ao trámite de información pública mediante a súa inserción no DOG núm.91 do 18/05/2015 e no BOP núm.82, do 05/05/2015.3. Solicitouse o preceptivo informe ás distintas administracións, organismos o, no seu caso, empresas de servizo público ou de servizos de interese xeral afectados. O promotor manifestou a súa conformidade cos condicionados establecidos.4. Os servizos técnicos da Xefatura Territorial emitiron un informe favorable sobre a dita solicitude. CONSIDERACIÓNS LEGAIS E TÉCNICAS 1. A Lei 24/2013, do 26 de decembro, do sector eléctrico.2. O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica.3. O Real decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09.4. O Real Decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas instrucións técnicas complementarias ITC-RAT 01 a 23.5. O Real decreto 842/2002, do 2 de agosto, polo que se aproba o regulamento electrotécnico para baixa tensión 6. As características técnicas da instalación son as seguintes: – Liña de media tensión subterránea, a 15/20 kV, cunha lonxitude de 0,058 km, coa orixe en empalmes proxectados na LMTS GRN-745, no tramo entre o CT Tageasa (Expte.30.754) e o CT. Mueble Juvenil (Expte.28/03), condutor tipo RHZ1-12/20 kV 1x240 mm 2 Al, e final no novo centro de seccionamento Estrella Galicia a instalar polo cliente (entrada e saída). – Reforzo Liña de media tensión subterránea GRN-745, a 15/20 kV, cunha lonxitude de 0,072 km, coa orixe en cela de liña existente no CT. Mueble Juvenil (Expte.28/03), condutor tipo RHZ1-12/20 kV 1x240 mm 2 Al, e final en empalmes proxectados a realizar na LMTS. GRN-745, no tramo entre o CT. Mueble Juvenil (Expte.28/03) e o CT. Parque Urbis, n.º1 (Expte.405/04). – Desmontaxe da liña en condutor tipo RHZ1-12/20 kV 1x240 mm 2 Al, que actualmente alimete ao CT particular da Estrella Galicia dende cela de liña do CT. Mueble Juvenil (Expte.28/03), cunha lonxitude de 0,149 km. O orzamento da instalación segundo proxecto é de 16.055,92€. 7. No expediente consta un informe favorable dos servizos técnicos desta Xefatura tTerritorial. De acordo con todo o indicado, RESOLVO 1. Conceder a autorización administrativa previa e a autorización administrativa de construción á dita instalación eléctrica.2. A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3. Para a posta en funcionamento da instalación autorizada, deberá presentar perante esta Xefatura Territorial unha solicitude que se acompañará da seguinte documentación: ● As declaracións de conformidade relativas ao material ou equipo, e as certificacións ou homologacións se procede. ● Un certificado do director da montaxe no que se garantirá o cumprimento das especificacións do proxecto e prescricións complementarias, se as houbera, así coma das regulamentacións e normas oportunas, na montaxe da instalación e posta a punto.4. Esta aprobación outórgase sen prexuízo doutras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da súa notificación ou publicación nos termos establecidos nos artigos 107, 100, 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 22 de xuño de 2015. O xefe territorial Isidoro Martínez Arca